เพิ่มแคลอรีในอาหารสุนัข ตรวจหาสาเหตุที่ทำให้น้ำหนักน้อย
หากคุณให้อาหารสุนัขแค่หนึ่งครั้งต่อวัน ก็ให้เพิ่มอีกมื้อหนึ่ง หากคุณให้อาหารสุนัขตอนเช้าและตอนเย็น ก็ให้เพิ่มอีกมื้อระหว่างวันด้วย อย่าเปลี่ยนอาหารที่ให้อยู่แล้ว แต่ให้เพิ่มมื้ออาหารอีกมื้อหนึ่งเพื่อเพิ่มแคลอรี  อย่าลืมว่าเมื่อคุณเพิ่มอาหารให้สุนัขหนึ่งมื้อเต็มๆ แล้ว การขับถ่ายของสุนัขก็จะเปลี่ยนไปด้วย ดังนั้น คุณอาจต้องเปลี่ยนแปลงตารางการพาสุนัขไปเดินเล่น อาหารสุนัขนั้นมีหลากหลายคุณภาพ คุณต้องมั่นใจว่าอาหารที่คุณให้สุนัขนั้นมีแคลอรีปริมาณพอดีและมีสารอาหารที่เหมาะสมและสมดุล  การตรวจดูโปรตีนและปริมาณไขมันในอาหารที่คุณให้สุนัขนั้นทำได้ง่ายๆ โดยการดูข้อมูลที่ระบุไว้ข้างกล่อง ปริมาณแคลอรีต่อหนึ่งถ้วยนั้นอาจไม่มีบอกบนกล่อง คุณอาจต้องเข้าไปดูในเว็บไซต์ของผู้ผลิตหรือโทรไปสอบถาม คุณจะพบรายการส่วนผสมข้างกล่อง ให้มองหาอาหารที่เริ่มรายการส่วนประกอบด้วยโปรตีน เช่น เนื้อวัว ไก่ หรือเนื้อแกะ แทนที่จะเป็นคาร์โบไฮเดรต เช่น ข้าวโพดหรือข้าวสาลี คุณสามารถตรวจสอบคุณภาพของส่วนผสมของอาหารสุนัขที่คุณให้อยู่ได้ที่ http://www.dogfoodadvisor.com/  ลองพูดคุยกับสัตวแพทย์เกี่ยวกับสารอาหารต่างๆ ที่สุนัขต้องการ รวมไปถึงคำแนะนำเกี่ยวกับปริมาณแคลอรีที่ควรได้รับต่อวัน สามารถหาข้อมูลเพิ่มเติมได้ที่: http://vet.osu.edu/vmc/basic-calorie-calculator. การใส่อาหารของมนุษย์ที่อร่อยและปลอดภัยลงไปในอาหารของสุนัขอาจช่วยเพิ่มความกระตือรือร้นในการกิน ซุปไก่ที่ไร้ไขมันและไร้เกลือ ซุปวัว หรือซุปผักนั้นมีรสชาติดี โดยเฉพาะอย่างยิ่งหากคุณอุ่นมันก่อนจะเทลงในอาหารสุนัข คุณสามารถหาซุปที่ไร้ไขมันและไร้เกลือในราคาถูกได้ตามร้านขายของชำ ใส่เพียงแค่ 2-3 ช้อนโต๊ะก็ช่วยเพิ่มรสชาติในอาหารสุนัขได้แล้ว  ไก่ย่างไร้หนัง ไข่ต้ม หรือปลาซาร์ดีน (หรือปลาทู) เพียง 2-3 ช้อนโต๊ะจะช่วยทำให้สุนัขอยากอาหารและยังเป็นแหล่งโปรตีนและแคลอรีที่ดีต่อสุขภาพด้วย สุนัขอาจเจ็บป่วยได้หากได้รับไขมันมากเกินไป ดังนั้นจึงควรให้โปรตีนและคาร์โบไฮเดรตเท่านั้น เพื่อเพิ่มแคลอรีที่ดีต่อสุขภาพลงไปในอาหาร อาหารอื่นๆ ที่ควรลองคือน้ำจากทูน่ากระป๋อง เนยแข็งคอตเทจไร้ไขมัน โยเกิร์ตรสธรรมชาติไร้ไขมัน หรือฟักทองกระป๋องไม่ปรุงรส หลีกเลี่ยงอาหารมนุษย์ที่อาจเป็นอันตรายต่อสุขภาพสุนัข เช่น ช็อกโกแลต ลูกเกด องุ่น หัวหอม กระเทียม และอะไรก็ตามที่ขึ้นราแล้ว หากสุนัขไม่ค่อยมีปฏิกิริยาตอบรับต่ออาหารที่มันกินอยู่ ให้ลองให้อาหารแห้ง (ที่คุณภาพดี) ชนิดอื่น ให้อาหารกระป๋อง (อาหารเปียก) คุณภาพดี หรือให้ลองทำอาหารเองโดยยึดตามแหล่งที่เชื่อถือได้ อาหารสัตว์เลี้ยงคุณภาพดีมักมีส่วนประกอบแรกในสูตรอาหารเป็น โปรตีน เช่น เนื้อวัวหรือไก่  หากคุณทำอาหารทั้งหมดให้สุนัขเองเป็นเวลานานๆ อาหารนั้นก็ต้องสมบูรณ์และมีสารอาหารที่ได้สัดส่วน คุณควรทำตามสูตรอาหารที่มีมาตรฐานและได้มาจากสัตวแพทย์ อย่าเผลอลืมใส่ส่วนผสมใดในระหว่างการปรุง ไม่มีอาหารแบบไหนที่จะเหมาะสมกับสุนัขทุกตัว ดังนั้นอย่าลืมหาข้อมูลโดยได้รับความช่วยเหลือจากสัตวแพทย์ด้วยก่อนที่จะเปลี่ยนมาทำอาหารให้สุนัขเอง แหล่งสำหรับเริ่มหาข้อมูลที่คุณควรพิจารณาได้แก่ หนังสือ The Whole Pet Diet โดย แอนดี บราวน์ (Andi Brown)  และหนังสือ Dr. Becker's Real Food for Healthy Dogs and Cats โดย เบธ เทย์เลอร์ (Beth Taylor) หากสุนัขไม่สนใจจะกินอาหารแห้ง ให้ลองใส่น้ำร้อนลงไปในอาหารแห้ง แล้วปล่อยให้เย็น จนอาหารเป็นมีลักษณะเหลว วิธีนี้จะทำให้อาหารดูน่ากินสำหรับสุนัข หากคุณเชื่อว่าสุนัขของคุณน้ำหนักน้อยเกินเกณฑ์ คุณก็ควรเริ่มติดตามน้ำหนักของสุนัข เพื่อจะได้ติดตามอาการน้ำหนักลดของสุนัขได้ รวมไปถึงติดตามน้ำหนักที่เพิ่มขึ้นของสุนัขด้วยหลังจากคุณได้ทำตามวิธีเพิ่มน้ำหนักแล้ว อย่าลืมนำข้อมูลที่ได้นี้ให้สัตวแพทย์ดูด้วย คุณต้องแน่ใจว่าสาเหตุที่สุนัขน้ำหนักลดนั้นไม่ต้องได้รับการรักษาด้วยยา สุนัขอาจเป็นโรคหรือมีพยาธิซึ่งอาจไม่แสดงอาการต่อคุณ และสัตวแพทย์เท่านั้นที่จะตรวจดูได้ โรคต่างๆ เช่น เบาหวาน มะเร็ง ตับอักเสบ และลำไส้อักเสบอาจเป็นสาเหตุที่ทำให้น้ำหนักลด โรคเหล่านี้ต้องได้รับการรักษาเพิ่มเติมและได้รับยา ดังนั้น สัตว์เลี้ยงที่มีอาการที่ไม่ได้รับการวินิจฉัยจะไม่สามารถดีขึ้นได้ด้วยอาหารเพียงอย่างเดียว ในทางกลับกัน มันจะยิ่งอาการแย่ลงหากไม่ได้รับการดูแลที่เหมาะสม ลองคุยกับสัตวแพทย์ถึงการใช้เกณฑ์ให้คะแนนสภาพร่างกาย (BCS) เพื่อช่วยประเมินว่าสัตว์เลี้ยงของคุณผอมเกินไป น้ำหนักมากเกินไป หรือพอดีแล้ว แผนภูมิตัวอย่างสามารถดูได้ ที่นี่ หากสุนัขของคุณดูเหมือนว่าจะน้ำหนักน้อยกว่าเกณฑ์เมื่อเทียบจาก BCS คุณก็ควรคุยกับสัตวแพทย์ว่ามีวิธีการอย่างไรเพื่อช่วยเพิ่มน้ำหนักสุนัข  โดยทั่วไปแล้ว จะถือว่าสุนัขน้ำหนักพอดีหากคุณสามารถมองเห็นส่วนเอวของมัน และสัมผัสซี่โครงของมันได้เมื่อคุณลูบสีข้างของสุนัข โดยที่ไม่เห็นส่วนขอบของซี่โครงและส่วนโค้งบริเวณท้องที่โค้งขึ้นไปหาตะโพก  หากคุณสามารถมองเห็นซี่โครงบางส่วนหรือทั้งหมด เห็นกระดูกสันหลังหรือกระดูกตะโพก นั่นหมายความว่าสุนัขของคุณผอมเกินไป สุนัขบางพันธุ์ เช่น เกรย์ฮาวด์ และสุนัขล่าหรือต้อนแกะ (พันธุ์บอร์เดอร์คอลลี และพอยต์เตอร์) มักมีรูปร่างเปรียวกว่าพันธุ์อื่นๆ อย่าง มาสทิฟและลาบราดอร์ รีทีฟเวอร์ จะดีมากหากคุณให้สัตวแพทย์ช่วยตรวจมูลสุนัขเพื่อดูพยาธิในลำไส้เล็ก แต่หากทำเช่นนั้นไม่ได้ คุณก็อาจตรวจหาและรักษาสุนัขคุณให้ปลอดพยาธิได้เองที่บ้าน. สุนัขที่มีพยาธิในลำไส้เล็กอาจมีน้ำหนักน้อยเกินเกณฑ์ เพราะพยาธิคอยดูดสารอาหารจากอาหารของสุนัข ก่อนที่สุนัขจะได้ดูดซึมสารอาหารนั้น น้ำหนักของสุนัขนั้นเกี่ยวข้องกับสุขภาพโดยรวมของมัน และส่วนหนึ่งของการมีสุขภาพดีของสุนัขคือการออกกำลังกายอย่างเพียงพอ   อย่าลืมปรึกษาสัตวแพทย์ก่อนให้สุนัขออกกำลังกายอย่างหนัก สุนัขบางตัวอาจเป็นโรคข้อต่ออักเสบ, ปัญหาทางเส้นประสาท หรือโรคทางการเผาผลาญที่เป็นเหตุให้กล้ามเนื้อเสื่อมสภาพ อาการเหล่านี้ต้องได้รับการดูแลพิเศษภายใต้คำแนะนำของสัตวแพทย์เพื่อให้สุนัขมีสุขภาพดีขึ้นโดยไม่ได้รับบาดเจ็บ ค่อยๆ เพิ่มการเดินออกกำลังกายโดยใช้สายจูงบังคับ วิธีนี้ปลอดภัยต่อสุนัขและจะไม่ทำให้มันบาดเจ็บ การว่ายน้ำเป็นการออกกำลังกายที่ไม่รุนแรงมากนักสำหรับสุนัขที่ไม่กลัวเปียกน้ำ อย่าลืมดูให้แน่ใจว่าทางขึ้นและทางลงจากน้ำนั้นจัดไว้ดีแล้วและเพื่อป้องกันไม่ให้สุนัขได้รับบาดเจ็บเมื่อลงหรือขึ้นจากสระน้ำ ทะเลสาบ หรือแม่น้ำ
เพิ่มอาหารอีกมื้อหนึ่งให้สุนัข. กำหนดคุณภาพของอาหารสุนัข. ใส่อาหารของมนุษย์เสริมลงไปในอาหารสุนัข. ลองอาหารชนิดอื่น. ใส่น้ำลงไปในอาหารแห้งของสุนัข. บันทึกน้ำหนักสุนัข. ปรึกษาสัตวแพทย์. กำหนดน้ำหนักที่เหมาะสมของสุนัข. ถ่ายพยาธิให้สุนัข. อย่าลืมให้สุนัขออกกำลังกายอย่างเหมาะสม.
https://www.wikihow.com/Get-Dogs-to-Gain-a-Healthy-Weight https://www.wikihow.com/Get-Dogs-to-Gain-a-Healthy-Weight
Adding Calories to Your Dog’s Diet Diagnosing Low Weight